Cabḥa seg wakken tuyes di tudert-is, tarwa leḥif d lmarta, almi tarfed tadis i tḥulfa belli mazal tettidir, mazal tella wa ad tt-illi, i tikelt tamezwarut i tḥulfa i yiman-is d arruḥ, tadist-is tarra-as-d assirem di tudert-is, Cabḥa tfreḥ aṭas s lufan yellan di tɛebbuṭ-is, thegga-as-d ula d isem “ Ma d taqcict ad am semmiɣ Cabḥa, ma d aqcic ad ak-semmiɣ Cabḥ”91 ; Cabḥa ur tcuba ara ɣer yemma-s Xelluǧa, imi nettat tmugger llufan-is s leḥnana d taɣect arqiqen, Cabḥa tura tḍegger ak iɣeblan-is telha-d d llufan-is ɣas akken mazal ur d-illul ara, tsarwa-as leḥnana d leḥmala, anda id-tenna : “ hedreɣ-as kan s taɣect ters, ḥninet, tellexlex s leḥnana”92, thegga-d ula d alluc swayes ara yetturar, tsemma-as “Caca”. Lfarḥ n Cabḥa ur inekmal ara, tesɛa-d taqcict tenɣa-tt yemma-s Xelluǧa aked Ḥlima lamaɛna ur ineqḍaɛ ara deg-s usirem teffeɣ tettnadi ɣef yelli-s ymmuten “ Cabḥha ur neddir, i yettnadin ɣef yelli-s “Cabḥa” yemmuten”93, di tagara ɣas akken Cabḥa mačči yiwen wehdum i yɛeddan fell-as, mazal tettnadi ɣef yelli-s, tjmeɛ ula d taɛlǧett-nni-ines acku mazal yettidir deg-s ussirem n tyemmat, ula asmi tekcem ɣer ssbiṭar n yimeslab tewwi yid-s caca teḥseb-itt amzun d yelli-s tesɛuz-itt tezga ɣer tama-s, gar wallen-is deg wul-is deg usirem-is... anda id-tenna : “ Caca, sekreɣ-tt-id am teqcict n ccuq, ttḥiriɣ ad d-tekker ṣṣbeḥ akken ad as-iniɣ, alxir ay udem n lxir, ad as-menniɣ lxir, ad as-selfeɣ, ad tt-ḥebbiɣ, ad tt-ḥemmleɣ”94, ula ass mi tuɣal d tamɣart mazal tejmeɛ taɛlǧet-nni n yelli-s “ teḍheriyi Caca taɛelǧet-nni i texdem i yelli-s Cabḥa”95, di tagara nezmer ad d-nini belli Cabḥa temxallaf aṭas ɣef yemma-s Xelluǧa acku nettat ɣas aken iɛedda fell-as lbaṭṭel d abarkan lamaɛna ud tarri ara ttar di yelli-s nettat tefka-as uk ayen itt-ixuṣen di tudert-is ɣas ulama wezzilet teswiɛt id-sɛeddant .